Pašeno serija
Pašeno serija – vandenilio spektro linijų grupė, vykstant kvantinams šuoliams iš būsenos np (n=4,5,6…) į būseną n=3 (emisinės linijos). Pašeno serijos bangų dažniai ν: ν = R ( 1 3 2 − 1 n 2 ) , n = 4 , 5 , 6... {\displaystyle \nu =R\left({\frac {1}{3^{2}}}-{\frac {1}{n^{2}}}\right),n=4,5,6...} (R – Rydbergo konstanta) Seriją 1908 m. vandenilio spektre infraraudonųjų spindulių srityje aptiko vokiečių fizikas E. Pašenas. Jei vandenilio atomas sužadinamas iš pradinės būsenos, kurios pagrindinis kvantinis skaičius n=3, susidaro analogiškos absorbcinės linijos.